המושל הכללי של אוסטרליה

המושל הכללי של אוסטרליה (באנגלית: Governor-General of Australia) הוא נציג הכתר באוסטרליה, ומייצג את זכויותיו של המונרך ביבשת ואת הסמכות המבצעת של חבר העמים הבריטי. הוא בעל סמכויות טקסיות וחוקתיות בממשלה הפדרלית. המושלת הכללית המכהנת כיום היא סם מוסטין.

סמכויות המושל הכללי
בין סמכויותיו של המושל הכללי של אוסטרליה נמנות מינוי שגרירים, שרי ממשלה, שופטים, הענקת הסכמה מלכותית להקמת ממשלה (במסגרת שיטת הממשל של מלוכה חוקתית), קביעת מועד בחירות והענקת אותות הכבוד הרשמיים של אוסטרליה. פרט לכך, המושל הכללי הוא המושל של טריטוריית הבירה האוסטרלית, שמעמדה דומה לזה של מדינות אוסטרליה.

מעמדו של המושל הכללי מוגדר במסגרת חוקת אוסטרליה, בה נכתב:

אף על פי שלמושל הכללי כוחות רבים בחוק, הוא כפוף על פי המסורת לשיטת וסטמיניסטר, בה כל פעולותיו נעשות לאחר ייעוץ והמלצה של הרשות המבצעת, בפרט ראש ממשלת אוסטרליה. בתהליך מינוי ראש ממשלה חדש, המושל הכללי מחויב על פי המסורת להתחשב בהמלצתם של חברי בית הנבחרים של אוסטרליה.

למושל הכללי סמכויות טקסיות נרחבות. בהיותו באוסטרליה, הוא משתתף באירועים ממלכתיים רבים, מעניק פרסים, מעודד מיזמים לטובת החברה ומייצג את המלך באירועים רלוונטיים. בצאתו מאוסטרליה, הוא משתתף כנציג היבשת בטקסים בינלאומיים ומכובד כראש מדינה.

מעון המושל הוא בית הממשלה, מאתרי הממשל הבולטים בקנברה, בירת אוסטרליה, והוא מקום מגוריו הרשמי והראשי של המושל הכללי. מעון רשמי שני הוא בית האדמירליות בסידני. במהלך ביקור רשמי של המושל הכללי במדינות אוסטרליה האחרות, יתארח המושל הכללי ופמלייתו בבית המושל המקומי.

למושל הכללי סגל רשמי, המלווה אותו בכל פעילותיו ומוסדר בחוק. ראש הסגל נושא במשרת המזכיר הרשמי למושל הכללי של אוסטרליה, וזו אחת מהמשרות המנהליות הראשיות במדינה. כיום מכהן בתפקיד המזכיר הרשמי מרק פרייזר.

אוסטרליה התקדמה ממשטר אבסולוטי של מושל אחד ב-1788 (דאז, קפטן ארתור פיליפ) למשטר פדרלי במהלך יותר ממאה שנים. רשמית, המושל הכללי הראשון של אוסטרליה, ג'ון הופ, מונה בשנת 1901, כ-113 שנה לאחר ייסוד המושבה האירופאית ביבשת. המושל הכללי קוסגרוב, המכהן משנת 2014 הוא המושל הכללי ה-26. בממוצע שירת כל מושל כללי כ-4 שנים, אך התקופה הנפוצה היא כחמש שנים. על פי חוק, תקופת שלטונו של מושל כללי נקבעת לפי רצון מלך אוסטרליה, ואינה תחומה בזמן. מושלים כלליים בעבר שירתו בתפקידם בין תקופה של שנה ויום (ויליאם מוריסון) ועד תשע שנים ושבוע (אלכסנדר הור-רות'בן). נהוג כי כל מושל כללי חדש מושבע בו ביום שהמושל הכללי המכהן פורש מתפקידו.

בחירת המושל הכללי של אוסטרליה
שמאל|ממוזער|200px|סר זלמן כהן, המושל הכללי התשעה עשר של אוסטרליה (1977–1982). היהודי השני שכיהן בתפקיד זה
בחירתו של מושל כללי חדש נמצאת בתחום סמכותו ואחריותו של ראש ממשלת אוסטרליה. זה מתייעץ עם חברי ממשלתו ולעיתים עם בית הנבחרים של אוסטרליה, ולבסוף עם המלך על מנת לקבל את אישורו הרשמי. המלך יכול לסרב להמלצת ראש הממשלה, אך הצעד חריג ביותר, ובוצע לאחרונה ב-1930, אז דחה המלך ג'ורג' החמישי את מועמדותו של סר אייזק אייזקס. במקרה תאורטי זה יכול המלך לבקש המלצה אחרת או למנות נציג מטעמו ללא כל המלצה.

לאחר שנתן המלך את הסכמתו למינוי, מפורסמת הודעה רשמית על המושל הכללי החדש, לרוב מספר חודשים בטרם פרישתו של המושל הכללי המכהן. במהלך פרק הזמן הזה, נודע הממונה הטרי כמושל הכללי המיועד של אוסטרליה.

טקס ההסמכה של המושל הכללי הנכנס מתבצע בסנאט אוסטרליה, בו נשבע המושל הכללי לשמור אמונים לכתר בפני נשיא בית המשפט העליון של אוסטרליה.

תוארי המושל הכללי
שמאל|ממוזער|200px|קוונטין ברייס, המושלת הכללית ה-25 של אוסטרליה
ממוזער|"בית הממשלה" המעון הרשמי של המושל הכללי, בבירה קנברה
במהלך כהונתו של המושל, יש לפנות אליו ולבת זוגו (או כאשר מכהנת אישה בתפקיד, למושלת הכללית ובן זוגה) בתואר הוד רוממותו (His Excellency). התואר אינו ניתן לכל החיים, ונלקח מהמושל הכללי עם פרישתו מהתפקיד. בעבר היו המושלים הכלליים בני אצולה או בעלי תוארי אבירות, ואלו היו מיוחסים אליהם לאחר פרישתם; המושלת הכללית ברייס, שכיהנה בתפקיד בין השנים 2009–2014, אינה בעלת תואר מוקדם, ולפיכך לא יכלה לשמור על תואר כבוד לאחר פרישתה.

רשימת המושלים
 סדר כהונה דיוקן שם המושל  (שנות חיים) החל בתפקידו סיים תפקידו משך הכהונה ראש הממשלה הממליץמושלים שמונו על ידי המלכה ויקטוריה (1837–1901): 1  80px  ג'ון אדריאן לואיס הופ, ארל הופטון השביעי  (1860–1908) 1 בינואר 1901  9 בינואר 1903 שנתיים ושמונה ימים  אדמונד ברטוןמושלים שמונו על ידי אדוארד השביעי (1901–1910): 2  80px  הלם טניסון, ברון טניסון השני  (1852–1928) 9 בינואר 1903  21 בינואר 1904 שנה ושנים עשר ימים אדמונד ברטון 3  80px  הנרי נורתקוט, ברון נורתקוט הראשון  (1846–1911) 21 בינואר 1904 9 בספטמבר 1908 ארבע שנים ו-232 ימים אלפרד דיקין 4  80px ויליאם וורד, ארל דדלי השני  (1867–1932) 9 בספטמבר 1908  31 ביולי 1911 שנתיים ו-325 ימיםמושלים שמונו על ידי ג'ורג' החמישי (1910–1936): 5  80px תומאס דנמן, ברון דנמן השלישי  (1874–1954) 31 ביולי 1911  18 במאי 1914 שנתיים ו-291 ימים אנדרו פישר 6  80px רונלד מונרו פרגוסון, ויקונט נובאר הראשון  (1860–1934) 18 במאי 1914  6 באוקטובר 1920 שש שנים ו-121 ימים ג'וזף קוק 7  80px הנרי פורסטר, ברון פורסטר הראשון  (1866–1936) 6 באוקטובר 1920 8 באוקטובר 1925 חמש שנים ויומיים בילי יוז 8  80px  ג'ון ביירד, ויקונט סטונהייבן הראשון  (1874–1941) 8 באוקטובר 1925 21 בינואר 1931 חמש שנים ו-105 ימים	 סטנלי ברוס 9  80px סר אייזק אייזקס  (1855–1948) 21 בינואר 1931  23 בינואר 1936 חמש שנים ויומיים ג'יימס סקאלין 10  80px אלכסנדר הור-רות'בן, ארל גאורי הראשון  (1872–1955) 23 בינואר 1936 30 בינואר 1945 תשע שנים ושבוע ג'וזף ליונסמושלים שמונו על ידי ג'ורג' השישי (1936–1952): 11  80px הנסיך הנרי, דוכס גלוסטר  (1900–1974) 30 בינואר 1945  11 במרץ 1947 שנתיים וארבעים יום ג'ון קרטין 12  80px סר ויליאם מקל  (1891–1985) 11 במרץ 1947 8 במאי 1953 שנתיים ו-325 ימים בן צ'יפלימושלים שמונו על ידי המלכה אליזבת השנייה (1952–2022): 13  80px ויליאם סלים, ויקונט סלים הראשון   (1891–1970) 8 במאי 1953 2 בפברואר 1960 שש שנים ו-270 ימים רוברט מנזיס 14  80px ויליאם מוריסון, ויקונט דונרוסיל הראשון  (1893–1961) 2 בפברואר 1960  3 בפברואר 1961 שנה ויום 15  80px ויליאם סידני, ויקונט דה-ל'ייל הראשון   (1909–1991) 3 באוגוסט 1961 7 במאי 1965 3 שנים ו-277 ימים 16  80px ריצ'רד קייסי, ברון קייסי  (1890–1976) 7 במאי 1965  30 באפריל 1969 3 שנים ו-358 ימים 17  80px סר פול הזלק  (1905–1993) 30 באפריל 1969  11 ביולי 1974 5 שנים ו-72 ימים ג'ון גורטון 18  80px סר ג'ון קר  (1914–1991) 11 ביולי 1974 8 בדצמבר 1977 3 שנים ו-150 ימים גוף ויטלם 19  80px סר זלמן כהן  (1909–1991) 8 בדצמבר 1977 29 ביולי 1982 4 שנים ו-213 ימים מלקולם פרייזר 20  80px סר ניניאן סטיבן  (1919–2011) 29 ביולי 1982 16 בפברואר 1989 6 שנים ו-202 ימים 21  80px סר ביל היידן  (1933–) 16 בפברואר 1989 16 בפברואר 1996 7 שנים בוב הוק 22  80px סר ויליאם דין  (1931–) 16 בפברואר 1996 29 ביוני 2001 5 שנים ו-133 ימים פול קיטינג 23  80px פיטר הולינגוורת'  (1935–) 29 ביוני 2001 28 במאי 2003 שנה ו-333 ימים ג'ון הווארד 24  80px מייג'ור גנרל מייקל ג'פרי  (1937–2020) 11 באוגוסט 2003 5 בספטמבר 2008 5 שנים ו-24 ימים 25  80px מיז קוונטין ברייס  (1942–) 5 בספטמבר 2008 28 במרץ 2014 5 שנים ו-205 ימים קווין ראד 26  80px סר פיטר קוסגרוב  (1947–) 28 במרץ 2014 1 ביולי 2019 5 שנים ו-96 ימים טוני אבוט 27  80px גנרל דייוויד הארלי  (1953–) 1 ביולי 2019 1 ביולי 2024 5 שנים  סקוט מוריסוןמושלים שמונו על ידי המלך צ'ארלס השלישי (2022-): 28 80px סם מוסטין  (1965-) 1 ביולי 2024 מכהנת אנתוני אלבניזי

 ראו גם 
 היסטוריה חוקתית של אוסטרליה
 היסטוריה של אוסטרליה
 המשנה למושל אוסטרליה 
 מושל כללי
 מושלי מדינות אוסטרליה

 קישורים חיצוניים 



*
קטגוריה:אוסטרליה: ממשל
קטגוריה:הפרלמנט האוסטרלי
קטגוריה:המלוכה האוסטרלית